
E L Ő T E R J E S Z T É S

Balatonvilágos Község Önkormányzata Képviselő-testületének
2026. szeptemberi soros, nyílt ülésére
Tárgy: Előirányzat biztosítás a közétkeztetést biztosító főzőkonyha gázkazán cseréjéhez
Előterjesztő: Takács Károly polgármester 

Előkészítette: Siófoki Közös Önkormányzati Hivatal Balatonvilágosi Kirendeltsége

Tisztelt Képviselő-testület

Balatonvilágos Község Önkormányzat Gazdasági Ellátó és Vagyongazdálkodó Szervezete megkereséssel fordult a képviselő-testülethez a közétkeztetést biztosító főzőkonyha működését érintő, halaszthatatlan műszaki probléma elhárítása érdekében. 
A GEVSZ intézményvezető levele az előterjesztés melléklete, jelzése alapján a konyha melegvíz ellátását és fűtését biztosító gázkazán jelenleg nem üzembiztos, heti rendszerességgel javításra szorul. A fűtési szezon és a rossz idő beállta előtt a beruházás megvalósítása elengedhetetlen, mivel a kazán esetleges teljes leállása veszélyeztetné a köznevelési intézményi gyermekétkeztetés folyamatosságát és a jogszabályban előírt közétkeztetési feladataink ellátását.
A gázkazán cseréjének becsült költsége 834.454.- Ft. 
Mivel a Gazdasági Ellátó és Vagyongazdálkodó Szervezet 2026. évi költségvetésében erre a célra szabad előirányzat nem áll rendelkezésre, a forrást az önkormányzat működési tartalékának terhére szükséges biztosítani. 

Tekintettel a feladat sürgősségére és kiemelt fontosságára, javaslom a Tisztelt Képviselő-testületnek, hogy a beruházáshoz szükséges 834.454.- Ft összeget a működési tartalék terhére biztosítsa a GEVSZ költségvetésében a 096015 Gyermekétkeztetés köznevelési intézményben kormányzati funkció K6 Beruházások rovaton. 

Kérem a Tisztelt Képviselő-testületet az előterjesztés megvitatására és a határozati javaslat elfogadására.
Balatonvilágos, 2026. szeptember

Takács Károly Béla

 polgármester

Határozati javaslat:
Balatonvilágos Község Önkormányzata Képviselő-testülete megtárgyalta a „Előirányzat biztosítás a közétkeztetést biztosító főzőkonyha gázkazán cseréjéhez” tárgyú előterjesztését és az alábbi határozatot hozza:

A Képviselő-testület a közétkeztetést biztosító főzőkonyha folyamatos és üzembiztos működése, valamint a fűtés- és melegvíz-ellátás fenntartása érdekében a gázkazán cseréjéhez szükséges 834.454.- Ft előirányzatot biztosítja az Önkormányzat Gazdasági Ellátó és Vagyongazdálkodó Szervezete 2026. évi költségvetésében a 096015 Gyermekétkeztetés köznevelési intézményben kormányzati funkció K6 Beruházások rovatra.
A képviselő-testület felkéri a Jegyzőt, GEVSZ intézményvezetőt az előirányzatok költségvetési átvezetésére.

A Képviselő-testület felhatalmazza a GEVSZ intézményvezetőt a kazáncseréhez kapcsolódó szerződés aláírására és a beszerzés lebonyolítására.
Felelős: Dr. Boda Zsuzsanna jegyző

  Kovács Tamás intézményvezető

Határidő: azonnal

	
[image: image1.png]I/a-

/N




	Balatonvilágos Község Önkormányzata GEVSZ
8171 Balatonvilágos, 
Csók István sétány 38.
Tel./ Fax: 88/480-845; 480-905; 
480-005;
	



Ügyirat száma:                  /2026.              Tárgy: Főzőkonyha gázkazán cseréhez előirányzat

                                                                             biztosítása. 

Tisztelt Képviselő-testület!

Balatonvilágos Község Önkormányzat Gazdasági Ellátó és Vagyongazdálkodó Szervezete részéről azzal a kéréssel fordulok a Tisztelt Képviselő-testület felé, hogy a közétkeztetést biztosító főzőkonyha részére a gázkazán cseréjéhez 834.454.- Ft előirányzatot biztosítani szíveskedjen.

A meglévő kazán nem üzembiztos, heti rendszerességgel javítást igényel. A konyha melegvízét és fűtést is ez a rendszer biztosítja így fontos, hogy a rossz idő beállta előtt a beruházás megvalósuljon.

 A GEVSZ 2026. évi költségvetésében fenti beszerzésre vonatkozóan az előirányzat nem áll rendelkezésre, ezért kérem a Tisztelt Képviselő-testületet, hogy az előirányzatot biztosítsa a 096015 Gyermekétkeztetés köznevelési intézményben kormányzati funkció K6 beruházások rovatra az önkormányzati tartalék terhére.    

Balatonvilágos, 2026. szeptember 15.

                                                     Tisztelettel:
                                                                                         Kovács Tamás
                                                                                        intézményvezető                           

Térgy: Mészoly Géza Altalnos Iskola Jézsef Attila u. 119 konyhai gizkazén
cserdie.

- Régi gazkésziilék leszerelése, elszélitasa: 100.000.-

- Uj ghzkésziilék feszerelése, beiizemelése: 200.000.-

Osszesen: 300.000.-

